
ΘΕΜΑ: Πρόσκληση σε εξ αποστάσεως επιμορφωτική εκδήλωση με τίτλο «Ρύπανση από πλαστικά» στις 20/1/2021
Η Διεύθυνση Π.Ε. Γ΄ Αθήνας, δια της Υπεύθυνης Περιβαλλοντικής Εκπαίδευσης σε συνεργασία με τις Διευθύνσεις Πρωτοβάθμιας Εκπαίδευσης Α΄ Αθήνας, Ανατολικής Αττικής, Ανατολικής Θεσσαλονίκης, Αχαΐας, Δυτικής Αττικής, Δυτικής Θεσσαλονίκης, Δωδεκανήσου, Πέλλας και τις Διευθύνσεις Δευτεροβάθμιας Εκπαίδευσης Ανατολικής Θεσσαλονίκης, Αργολίδας, Αχαΐας, Δ΄ Αθήνας, Δράμας, Δυτικής Θεσσαλονίκης, Έβρου, Μαγνησίας, Χανίων και Χίου, δια των Υπευθύνων Περιβαλλοντικής Εκπαίδευσης ή Σχολικών Δραστηριοτήτων και τα ΚΠΕ Ανατολικού Ολύμπου, Αρχανών-Ρούβα-Γουβών, Βάμου, Βιστωνίδας, Δραπετσώνας, Ελευθερίου Κορδελιού & Βερτίσκου, Ελευσίνας, Καλαμάτας, Καστοριάς, Κέρκυρας, Κιλκίς, Λιθακιάς Ζακύνθου, Μακρινίτσας, Μαρώνειας, Μεσολογγίου, Μουζακίου, Παρανεστίου, Πεταλούδων Ρόδου, Σικυωνίων, Φιλιππιάδας, διοργανώνουν σύγχρονη από απόσταση (webinar) επιμορφωτική εκδήλωση με τίτλο «Ρύπανση από πλαστικά» την Τετάρτη 20/1/2021 και ώρες 18.30 - 21.00.
Σκοπός της επιμορφωτικής εκδήλωσης είναι να παρουσιαστούν οι νέες γνώσεις για την ρύπανση από τα πλαστικά, για την ανακύκλωση των πλαστικών και τέλος την ανάγκη αντικατάστασης των πλαστικών μιας χρήσης. 
Το πρόγραμμα της επιμορφωτικής εκδήλωσης περιλαμβάνει τις παρακάτω ενότητες:

· Ρύπανση από πλαστικά! Μας ενδιαφέρει; Χρυσούλα Αθανασίου, ΚΠΕ Ελευθερίου Κορδελιού & Βερτίσκου.

· «Μια θάλασσα για μας και τις μελλοντικές γενιές: ρύπανση από πλαστικά» η πρόταση του ΚΠΕ Δραπετσώνας για ένα ΕξΑ εκπαιδευτικό πρόγραμμα. Σταυρούλα Τριανταφύλλου και Θεολογία Αβδελή, ΚΠΕ Δραπετσώνας
· 5' Διάλειμμα 

· Το πραγματικό περιβαλλοντικό κόστος των πλαστικών μιας χρήσης και η ανάγκη αντικατάστασής τους. Αχιλλέας Πληθάρας - WWF Ελλάς 

· Η ενεργοποίηση των μαθητών μέσα από την  παρακολούθηση της παράκτιας ρύπανσης με βάση την προσέγγιση της  επιστήμης των πολιτών (citizen science) στο πλαίσιο του προγράμματος "Υιοθέτησε μια παραλία". Ντίνος Τσουκαλάς- WWF Ελλάς
Ερωτήσεις – απορίες των συμμετεχόντων 

Παρακαλούνται οι ενδιαφερόμενοι εκπαιδευτικοί να συμπληρώσουν την ακόλουθη ηλεκτρονική αίτηση https://tinyurl.com/y5rng7bb μέχρι την Κυριακή 17/1/2021.  
Η πλατφόρμα υλοποίησης του σεμιναρίου θα είναι το Webex. Ο σύνδεσμος για τη συμμετοχή στην εκδήλωση θα σταλεί στην ηλεκτρονική διεύθυνση που θα δηλωθεί στην ηλεκτρονική αίτηση.
Η Υπεύθυνη Περιβαλλοντικής Εκπαίδευσης: Ελένη Νιάρχου

                                                                                              Η Διευθύντρια  Εκπαίδευσης
             
                                                                                                   Π.Ε. Γ΄ Αθήνας

                                                                                                 Μαρία Παπαδημητρίου                                                                                            

     Αιγάλεω, 11-01-2021


      Αριθ. Πρωτ.: 171








ΠΡΟΣ:


1) Δ/ντές των Δημοτικών Σχολείων  Δ/νσης Π.Ε. Γ΄ Αθήνας 


2)Όλους τους εκπαιδευτικούς, Δημοσίων  και  Ιδιωτικών σχολείων, Π.Ε. Γ΄ Αθήνας





KOIN:


κ.κ. Συντονιστές Εκπαιδευτικού έργου 3ου ΠΕΚΕΣ












